OCENJEVANJE ZNANJA, 4. RAZRED:

Ta teden bom vaše delo ocenila. Navodila za delo so ista kot v preteklem tednu, ko sem vaše znanje preverjala.

Z vsemi, ki ste mi poslali posnetek, smo se tudi pogovorili o tem, kaj je potrebno še izboljšati.

Nekateri ste svoje delo opravili tako dobro, da vam bom ocenila kar posnetek s prejšnjega tedna. Za katere to velja, to že veste.

Vsi ostali pa veselo na delo. ☺

Navodila:

Pošljite mi videoposnetek na mail metelko.spela@os-mezica.si ali pa na Messenger. Videoposnetek lahko tudi razdelite na več delov (po točkah) in mi pošljete 4 posnetke.

Videoposnetek morate oddati najkasneje **do 23. 4. 2020.**

**Videoposnetek mora vsebovati:**

**1. Štej po nemško od 1 do 20 in nato še od 20 do 1.**

**2. Pripravi si najmanj 5 stvari različnih barv in povej barve v nemščini. (Na primer: pokažete zeleno majico in rečete »grün«.)**

**3. Pripravi najmanj 6 šolskih potrebščin in jih poimenuj po nemško. Lahko pa jih pripraviš tudi 10 ali več, če jih znaš prav poimenovati. (Na primer: pokažete svinčnik in rečete »Das ist der Bleistift«)**

**4. Was möchtest du machen? Kaj bi rad počel? Povej 5 povedi. (Na primer: Ich möchte lesen.) Lahko jih tudi uprizoriš, bodi ustvarjalen.**

**V nadaljevanju imate napisane učne cilje in kriterije za ocenjevanje znanja.**

***UČNI CILJI:***

*Učenci/učenke:*

*• znajo našteti šolske potrebščine*

*• štejejo do 20*

*• znajo povedati, kaj bi radi delali/počeli (uporabijo glagole, ki smo se jih učili)*

*• znajo poimenovati barve, ki smo se jih učili*

**KRITERIJI ZA OCENJEVANJE:**

**Odlično**

**Učenec/ učenka:**

-        razume vsa navodila in se ustrezno odzove nanje, brez pomoči učitelja

-        v celoti pozna besedišče, ki smo se ga učili

-        zahtevano besedišče popolnoma pravilno uporabi

-        izgovarja jasno, razločno, pravilno

-        govori tekoče, brez večjih zatikanj, pavze pri govoru so naravne in ne predolge

-        tvori smiselne enostavne povedi, navaja ustrezne primere iz  znanih situacij na izviren način

-         nazorno prikaže pomen usvojenega   besedišča

**Prav dobro**

**Učenec/ učenka:**

-        razume večino navodil, se odzove nanje

-        besedišče pozna, vendar je osnovno

-        večinoma zahtevano besedišče pravilno rabi, občasno pride pa tudi do napačne rabe/poimenovanja oz. si pomaga s slovenščino/angleščino

-        izgovarjava je v veliki meri pravilna, določene besede še izgovarja nepravilno/narobe naglaša

-        pri govoru so opazna manjša zatikanja, uporablja mašila

-        tvori  kratke, enostavne povedi

**Dobro**

**Učenec/ učenka:**

* razume del navodil, se odzove nanje
* besedišče v večji meri pozna, vendar je osnovno
* večinoma zahtevano besedišče pravilno rabi, večkrat pa pride tudi do napačne rabe/poimenovanja oz. si pomaga s slovenščino/angleščino
* izgovarjava je delno pravilna, določene besede izgovarja nepravilno/narobe naglaša, vendar še razumljivo
* pri govoru so opazna večja zatikanja, uporablja mašila
* tvori  kratke, enostavne povedi

**Zadostno**

**Učenec/ učenka:**

* navodil ne razume v celoti, nanje se slabo odziva
* besedišča v večji meri ne pozna
* večinoma zahtevanega besedišča ne uporablja pravilno, pogosto prihaja do napačne rabe/poimenovanja oz. si pomaga s slovenščino/angleščino
* izgovarjava je slaba, veliko besed izgovarja nepravilno/narobe naglaša, nekatere besede izgovarja tako, da so nerazumljive
* pri govoru so opazna večja zatikanja, uporablja mašila
* mogoče je graditi nadaljnje znanje

**Nezadostno**

**Učenec/ učenka:**

* zahtevanega besedišča ne pozna
* napačna raba besedišča oz. veliko rabe slovenščine/ angleščine
* snov obnavlja zmedeno in nepovezano
* se izredno slabo izraža, govori nerazločno, nepravilno/narobe naglaša, besedišče je nerazumljivo